8 คู่รักดาราที่คบกับคนนอกวงการตั้งแต่ก่อนเข้าวงการ

เรื่องดารากับความรักนั้น เป็นเรื่องที่มักจะได้รับความสนใจจากประชาชนอยู่แล้ว และส่วนใหญ่ดารา    ก็มักจะคบกับคนที่อยู่ในวงการบันเทิง แต่ก็มีคู่รักดาราบางส่วน ที่มีความรักเหนียวแน่นที่คบกันตั้งแต่อีกฝ่ายยังไม่ดัง จนถึงวันที่เป็นดาราที่ดังเปรี้ยง และในบทความวันนี้ ก็จะมานำเสนอ 8 คู่รักดารากับคนนอกวงการ ที่ยังรักกันหวานชื่นตั้งแต่ก่อนเข้าวงการบันเทิง

1. ก้องสหรัถและแฟน

นับว่าเป็นคู่รักมาราธอนที่คบกันมานานกว่า 20-30 ปีแล้ว สำหรับคู่ของนักร้องหนุ่มใหญ่เจ้าเสน่ห์อย่าง ก้อง สหรัถ ที่ทุกวันนี้ยังครองรักกันดี ซึ่งแฟนของหนุ่มก้องนั้นก็เป็นคนนอกวงการที่เธอไม่ชอบเป็นข่าว แต่หนุ่มก้องก็ไม่เคยปิดบังใด ๆ แต่แค่ไม่ค่อยนำเรื่องราวความรักของเขามาเปิดเผยมากนัก ซึ่งแม้ว่าทั้งคู่ไม่ได้วางแผนว่าจะมีงานแต่งงาน แต่ความรักของทั้งคู่ก็มั่นคงมาก ๆ

2. แซมยุรนันท์–มุกมาริษาภมรมนตรี

คู่ของนักแสดงหนุ่มใหญ่สุดหล่ออย่างแซม ยุรนันท์ และภรรยาสาวคนสวย มุก มาริษานั้นก็ถือว่าเป็นคู่รักที่คบกันมาตั้งแต่สมัยที่แซมเข้าวงการแรก ๆ และในสมัยก่อน การที่จะคบกันนั้นก็เป็นเรื่องที่จะต้องปิดเป็นความลับ กว่าจะรู้อีกทีก็คือใกล้จะแต่งงานกันแล้ว ซึ่งคู่นี้ก็คบกันก่อนที่จะแต่งงานกว่า 11 ปี และปัจจุบันทั้งคู่ก็มีชีวิตคู่ที่มีความสุข พร้อมกับลูกอีก 2 คนที่หน้าตาดีมาก ซึ่งได้มาจากพ่อและแม่เต็ม ๆ

3. บุรินทร์บุญวิสุทธิ์และภรรยา

เขาคนนี้เป็นนักร้องนำแห่งวง Groove Riders ซึ่งโด่งดังมาก ๆ ในยุค 90 และเพลงที่ยังคงได้รับความนิยมจนถึงปัจจุบันก็มีหลายเพลง โดยเฉพาะเพลง หยุด ซึ่งเขาคนนี้โด่งดังมาก ๆ ในสมัยก่อน สาว ๆ ก็กรี๊ดเขามากเช่นกัน แต่เรื่องความรักของเขานั้น เขามีให้กับคุณแหม่ม ภรรยาของเขา ตั้งแต่สมัยเรียน และเขาก็ยังบอกอีกว่า ในชีวิตนี้คงไม่มีใครที่เอาใจใส่ รู้ใจ และเข้าใจเขาได้เท่ากับคุณแหม่มอีกแล้ว และเขาก็พูดได้เต็มปากว่า ตลอดเวลา 28 ปีนี้ ไม่มีวินาทีไหนเลยที่เขาจะหมดหลงรักกับภรรยาของเขา